Spillebutik i Nørresundby tvunget til at fjerne video fra nettet

Datatilsynet har fredag forbudt spillebutikken Coolshop i Nørresundby at lægge billeder fra butikkens overvågnings-video på nettet. Coolshop har lagt billeder af en tyv, der brød ind i butikken, på sin hjemmeside. Det må man ikke, fastslår Datatilsynet, der i et påbud til butikken bl.a. skriver: I medfør af persondataloven skal Datatilsynet hermed påbyde Dem omkående at ophøre med at offentliggøre billeder fra TV-overvågning af genkendelige personer, samt at videregive optagelserne fra TV-overvågningen til andre end politiet. Coolshop videregav billeder til bl.a. TV2/NORD. -Hvis vi kunne kende ham, havde vi ikke offentliggjort billederne. Så havde vi været ude at besøge ham nu, siger direktør hos Coolshop Jacob Risgaard til TV2/NORD.